RÅDETS FORORDNING (EF) Nr. 363/96 af 26. februar 1996 om ændring af forordning (EØF) nr. 1602/92 om midlertidig undtagelse fra anvendelse af Fællesskabets antidumpingforanstaltninger ved import af visse følsomme varer til De Kanariske Øer
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, særlig artikel 113,
under henvisning til forslag fra Kommissionen,
under henvisning til udtalelse fra Europa-Parlamentet (1), og
ud fra følgende betragtninger:
Ved forordning (EØF) nr. 1602/92 (2) indførtes en særlig ordning for opkrævning af antidumpingtold ved import af visse følsomme varer til De Kanariske Øer; ordningen skal sikre optimale betingelser for forsyning med disse varer under hensyn til de særlige vanskeligheder for en bestemt lokal produktion bestemt til det lokale forbrug og turisme og/eller for at lette adgangen til endelige forbrugsgoder;
i henhold til artikel 1, stk. 2, i forordning (EØF) nr. 1602/92 og bilag II dertil består den særlige ordning i fritagelse for erlæggelse af antidumpingtold i perioden 1. juli 1991 til 31. december 1995 og opkrævning af antidumpingtold, som stiger gradvis med årlige rater på 20 %, fra den 1. januar 1996, indtil denne told opkræves fuldstændigt fra den 1. januar 2000;
de kompetente spanske myndigheder anmodede i brev af november 1995 om, at den første periode for fritagelse for erlæggelse af antidumpingtold forlænges med et år, således at den gradvis stigende opkrævning af denne told først starter den 1. januar 1997; en lignende forlængelse påtænkes i øvrigt i forbindelse med den gældende suspension af satserne i den fælles toldtarif for samme varer ved import til De Kanariske Øer i henhold til forordning (EØF) nr. 1605/92 (3);
det vil være hensigtsmæssigt at give de erhvervsdrivende på De Kanariske Øer endnu et år til at tilpasse sig til den nye toldordning, der er ved at blive indført;
der er blot tale om at fastsætte den særlige ordning vedrørende antidumpingtold på en anden måde i den overgangsperiode, der udløber den 31. december 2000, og som indførtes i henhold til artikel 6, i Rådets forordning (EØF) nr. 1911/91 af 26. juni 1991 om anvendelse af fællesskabsretten på De Kanariske Øer (4);
artikel 1, stk. 2, i forordning (EØF) nr. 1602/92 og bilag II dertil bør ændres i overensstemmelse hermed -
UDSTEDT FØLGENDE FORORDNING:
Artikel 1
Artikel 1, stk. 2, i forordning (EØF) nr. 1602/92 affattes således:
»2. Den i stk. 1 omhandlede særlige ordning består i:
- fritagelse for erlæggelse af antidumpingtold i perioden 1. juli 1991 til 31. december 1996
- gradvis stigende opkrævning af tolden fra den 1. januar 1997 efter angivelserne i bilag II.«
Artikel 2
I bilag II i forordning (EØF) nr. 1602/92 affattes således »Tidsplan for den gradvise opkrævning af antidumpingtold ved import til De Kanariske Øer af de i bilag I omhandlede varer« således:
TABELPOSITION
Artikel 3
Denne forordning træder i kraft på tredjedagen efter offentliggørelsen i De Europæiske Fællesskabers Tidende.
Den anvendes fra den 1. januar 1996.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 26. februar 1996.